APSTIPRINĀTS

Rēzeknes novada pašvaldības

iepirkuma komisijas

2017.gada 4.aprīļa sēdē

(protokols Nr.1)

**iepirkuma**

(Publisko iepirkumu likuma 9.pantā noteiktajā kārtībā)

**„Lāzera iekārtas noma radošajām darbnīcām Lūznavas muižā”**

(identifikācijas Nr. RNP 2017/13)

**Nolikums**

Rēzeknē, 2017.

**SATURS**

|  |  |  |
| --- | --- | --- |
| **1.** | **Iepirkuma identifikācijas numurs, pasūtītājs un tā rekvizīti...............................** | **3** |
| **2.** | **Pretendents...............................................................................................................** | **3** |
| **3.** | **Iepirkuma priekšmets..............................................................................................** | **3** |
| **4.** | **Piedāvājumu iesniegšanas laiks un vieta...............................................................** | **3** |
| **5.** | **Informācijas pieejamība..........................................................................................** | **3** |
| **6.** | **Piedāvājumu noformēšana.....................................................................................** | **4** |
| **7.** | **Prasības pretendentam............................................................................................** | **4** |
| **8.** | **Iesniedzamie dokumenti..........................................................................................** | **5** |
| **9.** | **Piedāvātā līgumcena................................................................................................** | **5** |
| **10.**  | **Vērtēšana un lēmuma pieņemšana.........................................................................** | **5** |
| **11.** | **Iepirkuma līgums………………………………………………………………….** | **8** |
| **PIELIKUMI** |
| **1.pielikums „Pieteikums dalībai iepirkumā”** (forma)**.........................................................** | **10** |
| **2.pielikums „Tehniskā specifikācija”** (Tehniskā piedāvājuma forma)**................................** | **11** |
| **3.pielikums „Finanšu piedāvājums”** (forma)**.......................................................................**  | **12** |
| **4.pielikums „Līgums par lāzera iekārtas nomu radošajām darbnīcām Lūznavas**  **muižā”** (projekts)**..............................................................................................** | **13** |

1. **Iepirkuma identifikācijas numurs, pasūtītājs un tā rekvizīti**.
	1. Iepirkuma identifikācijas numurs: **RNP 2017/13**.
	2. Pasūtītājs un tā rekvizīti – Rēzeknes novada pašvaldība (turpmāk – pasūtītājs), reģistrācijas numurs 90009112679, adrese: Atbrīvošanas alejā 95A, Rēzekne, LV-4601.
	3. Iepirkuma veids – iepirkums Publisko iepirkumu likuma 9.pantā noteiktajā kārtībā.
	4. Kontaktpersona, kura pilnvarota sniegt organizatoriska rakstura informāciju par iepirkumu –

iepirkuma komisijas priekšsēdētāja **Iveta Balčūne**, tālrunis: 29390701, e-pasts: iveta.balcune@rezeknesnovads.lv.

* 1. Kontaktpersona, kura pilnvarota sniegt informāciju par tehnisko specifikāciju – Informācijas tehnoloģiju pašvaldības kompetences centra informācijas tehnoloģiju projektu vadītājs **Eduards Medvedevs**, tālrunis: 64607187, e-pasts: eduards.medvedevs@saskarsme.lv.
1. **Pretendents**.
	1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu par pakalpojumu sniegšanu saskaņā ar iepirkuma „Lāzera iekārtas noma radošajām darbnīcām Lūznavas muižā”, identifikācijas Nr. RNP 2017/13 nolikumā (turpmāk –nolikums) noteiktajām pasūtītāja prasībām.
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
2. **Iepirkuma priekšmets**.
	1. Lāzera iekārtas noma, piegāde un uzstādīšana saskaņā ar tehnisko specifikāciju (nolikuma 3.pielikums).
	2. CPV kods – 51540000-9 (īpaša lietojuma ierīču un iekārtu uzstādīšanas pakalpojumi).
	3. Iepirkuma priekšmets nav dalīts daļās. Pretendentam piedāvājums jāiesniedz pilnā apjomā.
	4. Pretendents nevar iesniegt vairākus piedāvājuma variantus.
	5. Paredzamā līgumcena – līdz EUR 9922,31 (deviņi tūkstoši deviņi simti divdesmit divi *euro*, 31 cents), neieskaitot pievienotās vērtības nodokli (turpmāk – PVN).
	6. Iekārtas uzstādīšanas vieta: Lūznavas muiža, Pils ielā 8, Lūznava, Lūznavas pagasts, Rēzeknes novads.
	7. Līguma izpildes termiņš:
		1. Lāzera iekārtas piegādei un uzstādīšanai – ne ilgāk kā 6 (sešu) nedēļu laikā no iepirkuma līguma noslēgšanas dienas;
		2. Lāzera iekārtas nomai – 32 (trīsdesmit divi) mēneši no iekārtas uzstādīšanas dienas.
3. **Piedāvājuma iesniegšanas laiks un vieta**.
	1. Pretendenti piedāvājumus var iesniegt līdz **2017.gada ­­­21.aprīlim plkst.10-00**.
	2. Pretendenti piedāvājumus var iesniegt darba dienās no plkst.8-30 līdz plkst.16-30, bet ne vēlāk kā līdz nolikuma 4.1.punktā noteiktajam termiņam, Rēzeknes novada pašvaldībā, Atbrīvošanas alejā 95A, Rēzekne, LV-4601, 17.kabinetā (pieņemamā telpa) personīgi vai pasta sūtījumā. Pēc nolikuma 4.1.punktā noteiktā termiņa iesniegtie piedāvājumi netiks pieņemti un neatvērti tiks atdoti vai nosūtīti atpakaļ iesniedzējam.
4. **Informācijas pieejamība**.
	1. Iepirkuma nolikums ir pieejams pasūtītāja pircēja profilā internetā <http://rezeknesnovads.lv> sadaļā „Iepirkumi”.
	2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
	3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma (turpmāk – PIL) [38.pantu](https://likumi.lv/doc.php?id=287760#p38).
5. **Piedāvājuma noformēšana**.
	1. Piedāvājumā jāietver:
		1. Pieteikums dalībai iepirkumā atbilstoši nolikuma 2.pielikumā paredzētai formai;
		2. Nolikuma 8.punktā minētie dokumenti;
		3. Tehniskais piedāvājums atbilstoši nolikuma 3.pielikumā paredzētai formai;
		4. Finanšu piedāvājums atbilstoši nolikuma 4.pielikumā paredzētai formai.
	2. Piedāvājums jāiesniedz latviešu valodā. Ja pretendents piedāvājumā ir iekļāvis dokumentu svešvalodā, tam ir jāpievieno pretendenta pārstāvja apliecināts tulkojums latviešu valodā. Pretendenta iesniegtajiem dokumentiem ir jābūt skaidri salasāmiem, bez iestarpinājumiem vai labojumiem.
	3. Piedāvājumu paraksta pretendenta pārstāvis ar paraksta tiesībām vai tā pilnvarota persona. Ja piedāvājumu paraksta pilnvarota persona, papildus iesniedzama pilnvara, kas apliecina piedāvājumu parakstījušās personas tiesības uzņemties saistības pretendenta vārdā. Ja piedāvājumu iesniedz personu apvienība, papildus iesniedzama visu personu apvienības dalībnieku parakstīta dokumenta (protokols, vienošanās, līgums vai cits dokuments) kopija, kurā norādīts personu apvienības dalībnieku atbildības sadalījums līguma izpildē.
	4. Pretendents iesniedz piedāvājumu 2 (divos) eksemplāros: viens oriģināls ar norādi „ORIĢINĀLS” un viena kopija ar norādi „KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
	5. Piedāvājumi iesniedzami aizlīmētā, apzīmogotā aploksnē. Uz aploksnes jābūt norādei: „Piedāvājums iepirkumā „Lāzera iekārtas noma radošajām darbnīcām Lūznavas muižā” (identifikācijas Nr. RNP 2017/13), neatvērt līdz 2017.gada 21.aprīlim plkst.10-00”.
	6. Piedāvājuma dokumentiem jābūt cauršūtiem (caurauklotiem) tā, lai dokumentus nebūtu iespējams atdalīt, diegu (auklu) nostiprinot ar papīra uzlīmi. Cauršūtie (caurauklotie) dokumenti jāapstiprina ar pretendenta pārstāvja ar paraksta tiesībām vai tās pilnvarotās personas parakstu, norādot lapu skaitu. Dokumentu lapām jābūt secīgi sanumurētām, un numerācijai jāatbilst pievienotajam satura rādītājam.
	7. Ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010.gada 28.septembra  noteikumu Nr.916 „Dokumentu izstrādāšanas un noformēšanas kārtība” prasībām.
	8. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	9. Piedāvājumi netiek atdoti atpakaļ pretendentiem, izņemot nolikuma 4.2.punktā paredzēto gadījumu.
	10. Iesniedzot piedāvājumu, pretendents pilnībā pieņem visus nolikumā ietvertos noteikumus.
	11. Pēc piedāvājumu iesniegšanas termiņa beigām pretendents nav tiesīgs labot vai grozīt savu piedāvājumu.
6. **Prasības pretendentam**.
	1. Pretendents ir reģistrēts normatīvajos aktos noteiktajā kārtībā.
	2. Lāzera iekārtas ražotājam ir atbilstošais sertifikāts un/vai preces atbilstības deklarācija Eiropas vai nacionālo standartu prasībām.
	3. Pretendentam ir tiesības pārdot, iznomāt, uzstādīt lāzera iekārtas un veikt to tehnisko apkopi un remontu Latvijas Republikā.
	4. Pretendenta rīcībā ir servisa inženieris, kurš ir apmācīts un/vai sertificēts lāzera iekārtu uzstādīšanai, remonta un apkopes veikšanai Latvijas Republikā.
	5. Piedāvātā lāzera iekārta ir ražota ne agrāk kā 2015.gadā un ir jauna, nelietota.
	6. Pretendenta piedāvātai lāzera iekārtai ir ražotāja izdota datu brošūra, kurā ir jābūt atspoguļotiem visiem tehniskajā specifikācijā noteiktajiem parametriem.
	7. Pretendentam piegādājot un uzstādot lāzera iekārtu, jāiesniedz iekārtas instrukcija latviešu valodā.
	8. Pretendenta speciālistam ir jābūt spējīgam apmācīt pasūtītāja personālu darbam ar lāzera iekārtu.
7. **Iesniedzamie dokumenti**.
	1. Pieteikums dalībai iepirkumā atbilstoši nolikuma 2.pielikumā paredzētai formai.
	2. Ražotājam izdotā sertifikāta un/vai atbilstības deklarācijas kopija ar pievienoto tulkojumu valsts valodā (ja attiecīgais dokuments izdots svešvalodā).
	3. Apliecinājums, ka pretendentam ir tiesības pārdot, iznomāt, uzstādīt lāzera iekārtas un veikt to tehnisko apkopi un remontu Latvijas Republikā.
	4. Pretendenta apliecinājums, ka tam ir servisa inženieris, kurš ir apmācīts un/vai sertificēts lāzera iekārtu uzstādīšanai, remonta un apkopes veikšanai Latvijas Republikā. Pretendents pievieno speciālista sertifikāta apliecinātu kopiju (ja ir izdots attiecīgais sertifikāts).
	5. Pretendenta apliecinājums par lāzera iekārtas garantijas termiņu, kurš nav mazāks par 36 (trīsdesmit sešiem) mēnešiem.
	6. Pretendenta apliecinājums, ka lāzera iekārtas garantijas laikā pretendents nodrošinās tās bezmaksas tehnisko apkopi un rezerves daļu nomaiņu.
	7. Pretendenta apliecinājums, ka piedāvātā lāzera iekārta ražota ne agrāk kā 2015.gadā, ir jauna, nelietota un atbilst visām tehniskajā specifikācijā noteiktajām prasībām.
	8. Lāzera iekārtas ražotāja izdota datu brošūra ar precīzi atzīmētām atbilstībām tehniskās specifikācijas prasībām (nav jāiekļauj piedāvājumā, pievienojama kā atsevišķs dokuments).
	9. Tehniskais piedāvājums atbilstoši nolikuma 3.pielikumā paredzētai formai.
	10. Finanšu piedāvājums atbilstoši nolikuma 4.pielikumā paredzētai formai.
8. **Piedāvātā līgumcena**.
	1. Piedāvātajai līgumcenai ir jābūt izteiktai *euro* (EUR), ietverot visus ar lāzera iekārtas piegādi, transportu, iekārtas uzstādīšanu, nodošanu un pasūtītāja personāla apmācību saistītās izmaksas un visas citas izmaksas, kuras rodas vai var rasties pretendentam, izpildot pasūtījumu, izņemot pievienotās vērtības nodokli (PVN).
	2. Piedāvājumā jānorāda lāzera iekārtas cena, piedāvātā nomas maksa mēnesī un visā līguma izpildes laikā. Mēneša maksājumam jābūt nemainīgam visā nomas periodā.
	3. Sakarā ar iepirkuma līguma projektā paredzēto pasūtītāja (nomnieka) tiesību izpirkt lāzera iekārtu pēc nomas attiecību izbeigšanas, finanšu piedāvājumā jābūt noteiktai arī izpirkuma maksai (EUR), kura nav iekļaujama līgumcenā, bet izmantojama kā izpirkuma maksa pirkuma līguma noslēgšanas gadījumā.
9. **Vērtēšana un lēmuma pieņemšana**.
	1. Pēc piedāvājumu iesniegšanas termiņa beigām iepirkuma komisija atvērs un pārbaudīs iesniegto piedāvājumu atbilstību nolikuma 6., 8. un 9.punktā noteiktajām prasībām. Neatbilstošie piedāvājumi tiks noraidīti un tālāk netiks vērtēti.
	2. Komisija pārbaudīs pretendentu atbilstību nolikuma 7.punktā izvirzītajām prasībām. Neatbilstošo pretendentu piedāvājumi tiks noraidīti un tālāk netiks vērtēti.
	3. No atbilstošajiem piedāvājumiem iepirkuma komisija izvēlēsies visizdevīgāko piedāvājumu atbilstoši šādiem kritērijiem:

|  |  |  |
| --- | --- | --- |
| ***Nr.*** ***p.k.*** | ***Kritērijs*** | ***Kritērija īpatsvars – maksimālais punktu skaits*** ***(M)*** |
| 1. | **C** – piedāvātā līgumcena (bez PVN)  | **60** |
| 2. | **S** – paredzamā izpirkuma maksa (bez PVN) | **40** |
| Kopējais maksimālais punktu skaits**P = C + S** | **100** |

* + 1. Kritērija „Piedāvātā līgumcena (bez PVN)” skaitlisko vērtību nosaka pēc sekojošas formulas: **Cmin** / **Cpr x M**, kur: Cmin – viszemākā piedāvātā līgumcena; Cpr – vērtējamā pretendenta piedāvātā līgumcena; M – maksimālais punktu skaits šajā kritērijā.
		2. Kritērija „Paredzamā izpirkuma maksa (bez PVN)” skaitlisko vērtību nosaka pēc sekojošas formulas: **Smin** / **Spr x M**, kur: Smin – vismazākā paredzamā izpirkuma maksa; Spr – vērtējamā pretendenta paredzamā izpirkuma maksa; M – maksimālais punktu skaits šajā kritērijā.
	1. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem PIL 9.panta astotajā daļā paredzētajiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL [25.panta](https://m.likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

10.4.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 10.4.1., 10.4.2. un 10.4.3.apakšpunkta (PIL 9.panta astotās daļas [1.](https://m.likumi.lv/doc.php?id=287760#p1), [2.](https://m.likumi.lv/doc.php?id=287760#p2) un [3. punkta](https://m.likumi.lv/doc.php?id=287760#p3)) nosacījumi (PIL 9.panta astotās daļas 4.punkts).

10.5. Lai pārbaudītu, vai pretendents nav izslēdzams no dalības iepirkumā nolikuma 10.4.1., 10.4.2. vai 10.4.4.apakšpunktā (PIL 9.panta astotās daļas 1., 2. vai 4. punktā) minēto apstākļu dēļ, iepirkuma komisija:

10.5.1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

* + - 1. par nolikuma 10.4.1.apakšpunktā (PIL 9.panta astotās daļas 1.punktā) minētajiem faktiem – no Uzņēmumu reģistra;

10.5.1.2.par nolikuma 10.4.2.apakšpunktā (PIL 9.panta astotās daļas 2.punktā) minētajiem faktiem – no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

10.5.2. attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, komisija to izslēdz no dalības iepirkumā.

* 1. Atkarībā no atbilstoši nolikuma 10.5.1.2.apakšpunktam veiktās pārbaudes rezultātiem iepirkuma komisija:

10.6.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

10.6.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas –, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.

10.7. Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, nolikuma 10.6.2.apakšpunktā minētajā termiņā iesniedz:

10.7.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

10.7.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

10.7.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, – kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.

10.8. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

* 1. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL [14.panta](https://m.likumi.lv/doc.php?id=287760#p14) otrās daļas noteikumus.
	2. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Komisija 3 (triju) darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
	3. Iepirkuma komisija 3 (triju) darbdienu laikā pēc lēmuma pieņemšanas informē visus pretendentus par iepirkumā izraudzīto pretendentu un sniedz tiem nolikuma 10.9.punktā minēto lēmumā norādāmo informāciju vai nosūta minēto lēmumu, kā arī pasūtītāja pircēja profilā nodrošina brīvu un tiešu elektronisku piekļuvi nolikuma 10.9.punktā minētajam lēmumam.
1. **Iepirkuma līgums**.

11.1. Pasūtītājs slēdz iepirkuma līgumu saskaņā ar PIL [60.panta](https://likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar iepirkuma komisijas izraudzīto pretendentu atbilstoši nolikumam pievienotajam projektam (nolikuma 4.pielikums).

11.2. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

11.3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.

11.4. Desmit darbdienu laikā pēc tam, kad stājas spēkā iepirkuma līgums, pasūtītājs savā pircēja profilā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.

Iepirkuma komisijas priekšsēdētāja I.Balčūne

***1.pielikums***

**PIETEIKUMS**

**dalībai iepirkumā „Lāzera iekārtas noma**

**radošajām darbnīcām Lūznavas muižā”**

(identifikācijas Nr. RNP 2017/13)

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums)

reģ. Nr. \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (reģistrācijas numurs) (ar paraksta tiesībām apveltītās vai pilnvarotas personas amats, vārds, uzvārds)

personā, ar šā pieteikuma iesniegšanu:

* piesakās dalībai iepirkumā „Lāzera iekārtas noma radošajām darbnīcām Lūznavas muižā” (identifikācijas Nr. RNP 2017/13);
* apstiprina, ka ir iepazinies ar nolikumā, tai skaitā ar tehniskajā specifikācijā iekļautajām prasībām, un apņemas tās pilnībā ievērot;
* apņemas (ja pasūtītājs izvēlēsies šo piedāvājumu) slēgt iepirkuma līgumu;
* apliecina, ka visas sniegtās ziņas ir patiesas;
* apliecina, ka nav tādu apstākļu, kuri liegtu pretendentam piedalīties iepirkumā;
* apņemas (ja pasūtītājs izvēlēsies šo piedāvājumu) sniegt pakalpojumu par finanšu piedāvājumā norādīto summu;
* pēc iepirkuma līguma izpildes izpirkuma tiesības izmantošanas gadījumā noslēgt ar pasūtītāju pirkuma līgumu par lāzera iekārtas pārdošanu par finanšu piedāvājumā norādīto paredzamo izpirkuma maksu.

|  |  |
| --- | --- |
| Paraksts\* |  |
| Amats |  |
| Vārds, uzvārds |  |
| Pretendenta rekvizīti |
| Adrese |  |
| Tālruņa / faksa numurs |  |
| e-pasta adrese |  |
| Bankas nosaukums |  |
| Bankas kods |  |
| Konta numurs |  |

2017.gada .

*\*Ja pieteikumu paraksta pilnvarotā persona, pieteikumam jāpievieno pilnvara vai tās apliecināta kopija.*

***2.pielikums***

**TEHNISKĀ SPECIFIKĀCIJA**

**(*Tehniskā piedāvājuma forma*)**

**iepirkumā „Lāzera iekārtas noma radošajām darbnīcām Lūznavas muižā”**

(identifikācijas Nr. RNP 2017/13)

1. Pasūtītājs paredz nomāt lāzera griezēju – gravētāju, kas ļauj izgatavot, izgriezt un apstrādāt:
* dažādus priekšmetus, detaļas un konstrukcijas no organiskā stikla, plastmasas, koka, akmens, stikla, papīra, auduma, metāla un citiem polimēra materiāliem;
* iepakojumu (piemēram, kastītes no kartona un plastmasas);
* oriģinālus dizaina un interjera priekšmetus;
* trīsdimensiju gaismas reklāmu;
* ādu un audumu (diplomu vāki, somas, oriģināli zīmējumi uz drēbēm);
* zīmogus, suvenīrus, prezentēšanas un reklāmas priekšmetus, apbalvojumus, atstarotājus u.c. lietas no stikla, plastmasas, koka, akmens un metāla (atslēgu piekariņi, vizītkartes, vizītkaršu turētāji, pildspalvas, kā arī citi mākslas priekšmeti)
1. Lāzera iekārtas specifikācija:

|  |  |  |
| --- | --- | --- |
| **Nr. p. k.** | **Tehniskās prasības** | **Pretendenta piedāvājums** |
| 1. | Darba laukums – ne mazāk par 635 x 458 mm |  |
| 2. | Maksimālais objekta lielums – 685 x ∞ x 165 mm (atvērtas sānu durvis) |    |
| 3. | Iekārtas izmēri – 1650 x 930 x 1040 mm  |   |
| 4. | Lāzera jauda – ne mazāk par 100 W |   |
| 5. | Lāzera tips – CO2 |   |
| 6. | Pievadmotoru tips – *DC Servo* motori  |   |
| 7. | Motoru padeves ātrums – 40 IPS |   |
| 8. | Fokusēšanas tips – *Autofokuss* |   |
| 9. | Iekšējā atmiņa – ne mazāk par 32 MB |  |
| 10. | Garantijas laiks – ne mazāk par 36 (trīsdesmit sešiem) mēnešiem |  |

***3.pielikums***

**FINANŠU PIEDĀVĀJUMS**

**iepirkumā „Lāzera iekārtas noma radošajām darbnīcām Lūznavas muižā”**

(identifikācijas Nr. RNP 2017/13)

**Pretendents**

|  |  |  |
| --- | --- | --- |
| ***nosaukums*** | ***reģistrācijas Nr.*** | ***adrese*** |
|  |  |  |

piedāvā nodot nomā pasūtītājam iepirkuma „Lāzera iekārtas noma radošajām darbnīcām Lūznavas muižā” (identifikācijas Nr. RNP 2017/13) nolikuma un tehniskās specifikācijas prasībām atbilstošu lāzera iekārtu:

|  |  |  |  |  |  |
| --- | --- | --- | --- | --- | --- |
| ***Nr.******p. k.*** | ***Nosaukums*** | ***Mērvienība*** | ***Vienas vienības izmaksas, EUR***(***bez PVN***) | ***Vienību skaits*** | ***Kopējās izmaksas, EUR*** (***bez PVN***) |
| 1. | Lāzera iekārta | gab. |  | 1 |  |
| **PVN \_\_\_\_\_\_\_%** |  |
| **Kopsumma EUR ar PVN** |  |
| 2. | Lāzera iekārtas nomas maksa | mēnesis |  | 36 |  |
| **PVN \_\_\_\_\_\_\_%** |  |
| **Kopsumma EUR ar PVN** |  |
| 3. | Lāzera iekārtas izpirkuma maksa |  gab. |  | 1 |  |
| **PVN \_\_\_\_\_\_\_%** |  |
| **Kopsumma EUR ar PVN** |  |

Piedāvātajā cenā (tabulas 2.punkts) ir iekļauti visi nodokļi, izmaksas, izdevumi un riski, kas saistīti ar lāzera iekārtas piegādi, uzstādīšanu un iznomāšanu.

Apliecinu, ka finanšu piedāvājumā norādītās izmaksas būs spēkā visā iepirkuma līguma darbības laikā.

|  |  |
| --- | --- |
| ***Paraksts\**** |  |
| ***Amats*** |  |
| ***Vārds, uzvārds*** |  |
| ***Datums*** |  |

Z.v.

***4.pielikums***

PROJEKTS

**LĪGUMS Nr. \_\_\_\_\_\_\_\_\_**

**par lāzera iekārtas nomu radošajām darbnīcām Lūznavas muižā**

Rēzeknē 2017.gada \_\_\_\_\_\_\_\_\_\_

**Rēzeknes novada pašvaldība**, reģistrācijas Nr.90009112679, domes priekšsēdētāja Monvīda Švarca personā, kurš rīkojas uz Nolikuma pamata, turpmāk – NOMNIEKS, no vienas puses, un <***iepirkuma uzvarētāja nosaukums***>, reģistrācijas Nr.<*reģistrācijas numurs*>, <*personas, kurai ir tiesības noslēgt līgumu iepirkuma uzvarētāja vārdā, amats, vārds, uzvārds*> personā, kurš(-a) rīkojas uz <*dokumenta, ar kuru tiek piešķirtas tiesības rīkoties iepirkuma uzvarētāja vārdā,* *nosaukums*> pamata, turpmāk – IZNOMĀTĀJS, no otras puses, abi kopā vai katrs atsevišķi turpmāk arī PUSES vai PUSE, pamatojoties uz iepirkuma „Lāzera iekārtas noma radošajām darbnīcām Lūznavas muižā” (identifikācijas Nr. RNP 2017/13), rezultātiem, noslēdz šādu līgumu, turpmāk – LĪGUMS.

**1. Līguma priekšmets**

 1.1. Iznomātājs piegādā, uzstāda un nodod, un Nomnieks pieņem lietošanā par maksu šādu lāzera iekārtu, turpmāk– IEKĀRTA:

|  |  |  |  |  |
| --- | --- | --- | --- | --- |
| ***Iekārtas nosaukums*** | ***Cena*** (EUR)***bez PVN*** | ***Nomas maksa***(EUR) ***mēnesī******bez PVN*** | ***Kopējā nomas******maksas summa***(EUR) ***bez PVN*** | ***Kopējā nomas******maksas summa***(EUR) ***ar PVN*** |
|  |  |  |  |  |

 1.2. Iekārtas apraksts un tehniskā īpašības ir noteiktas Līguma pielikumā Nr.1 „Tehniskā specifikācija – Tehniskais piedāvājums”.

 1.3. Ar Iekārtas pieņemšanu lietošanā Nomnieks neiegūst īpašuma tiesības uz Iekārtu, tā paliek Iznomātāja īpašumā.

 1.4. Līguma darbības laikā Iekārta atrodas pie Nomnieka, kurš iegūst lietošanas tiesības uz Iekārtu.

 1.5. Iekārtas lietošanas mērķis – izmantošana radošajām darbnīcām Lūznavas muižā.

**2. Iekārtas piegāde un uzstādīšana**

 2.1. Iekārtas piegādes un uzstādīšanas vieta – Rēzeknes novada pašvaldības Lūznavas pagasta pārvaldes Lūznavas muižas komplekss, Pils ielā 8, Lūznavā, Lūznavas pagasts, Rēzeknes novads.

 2.2. Iekārtas piegāde un uzstādīšanas termiņš ir **6** (sešas) **nedēļas** no Līguma noslēgšanas dienas.

 2.3. Iekārtas nomas termiņš – **32** (trīsdesmit divi) **mēneši** no Iekārtas uzstādīšanas dienas.

 2.4. Iekārtas piegāde un uzstādīšana ir uzskatāma par pabeigtu, kad ir veikta Iekārtas tehniskā pārbaude un saņemts dokuments par Iekārtas atbilstību Eiropas vai nacionālo standartu prasībām, tā ir nogādātā un uzstādīta Līguma 2.1.punktā norādītajā vietā, ir veikta personāla apmācība un parakstīts pieņemšanas – nodošanas akts.

**3. Līguma cena un norēķinu kārtība**

 3.1. Līguma cena kopējās nomas maksas apmērā ir **EUR \_\_\_\_\_\_\_** (<*summa vārdiem*>), neieskaitot PVN 21%, saskaņā ar Līguma pielikumu Nr.2 „Finanšu piedāvājums”.

 3.2. Pēc Līguma 1.1.punktā minētās Iekārtas uzstādīšanas un tās pieņemšanas – nodošanas Nomnieks samaksā Iznomātājam Līguma 3.2.punktā noteiktās nomas maksas daļu 95% (deviņdesmit piecu procentu) apmērā, kas sastāda EUR \_\_\_\_\_\_\_\_\_\_ (<*summa vārdiem*>), par Iekārtas lietošanu uz priekšu, pārkaitot šo summu 10 (desmit) dienu laikā no Iznomātāja rēķina saņemšanas rēķinā norādītajā Iznomātāja kontā.

 3.3. Atlikušo nomas maksas daļu 5% (piecu procentu) apmērā, kas sastāda EUR \_\_\_\_\_\_\_\_\_ (<*summa vārdiem*>), Nomnieks samaksā pēc Līguma 2.3.punktā noteikta nomas termiņa beigām, pārkaitot šo summu 10 (desmit) dienu laikā no Iznomātāja rēķina saņemšanas rēķinā norādītajā Iznomātāja kontā.

 3.4. Visi Līgumā paredzētie maksājumi tiek uzskatīti par samaksātiem dienā, kad tie tiks saņemti Iznomātāja norēķinu kontā.

 3.5. Par Līgumā noteikto maksājumu nokavējumu Nomnieks maksā līgumsodu 0,1% (vienas desmitdaļas no procenta) apmērā no kavētā maksājuma summas par katru nokavējuma dienu. Līgumsoda samaksa neatbrīvo Nomnieku no pārējo Līguma saistību izpildes.

 3.6. Nomas maksā ir iekļautas visas izmaksas, kas saistītas ar Iekārtas piegādi, uzstādīšanu, Nomnieka personāla apmācības veikšanu un profilaktiskās tehniskās apkopes veikšanu Iekārtas ražotāja ieteiktos starplaikos.

3.7. Uz priekšu samaksātā nomas maksa vai tās daļa Iznomātājam jādod atpakaļ, ja nomājamā Iekārta palikusi nelietota tāda notikuma dēļ, kuram nav devis iemeslu Nomnieks un kurš noticis bez tā vainas. Pie tādiem notikumiem pieder sekojošie gadījumi:

3.7.1. kad Nomnieks no tā neatkarīgu apstākļu dēļ zaudē iespēju Iekārtu lietot;

3.7.2. kad aprobežota Iekārtas svarīgāko daļu lietošana.

**4. Tehniskā apkope**

 4.1. Iznomātājs Iekārtas garantijas periodā nodrošina tās tehnisko apkopi Iekārtas ražotāja noteiktajā apjomā, ievērojot ražotāja noteikto apkopes periodiskumu. Apkopes izmaksas neietver detaļas u.tml., kas ir jāmaina saskaņā ar ražotāja lietošanas / apkopes instrukcijām.

**5. Kvalitāte un garantijas nosacījumi**

 5.1. Iznomātājs garantē, ka iznomātā Iekārta ir jauna (nelietota), augstas kvalitātes un atbilst visu Latvijas Republikā spēkā esošo normatīvo aktu prasībām, kas uz to attiecas.

 5.2. Iekārtas garantijas laiks ir **\_\_\_\_\_\_\_** (<*mēnešu skaits vārdiem*>) **mēneši** no Iekārtas pieņemšanas – nodošanas akta parakstīšanas dienas, ja tā tiek izmantota saskaņā ar ekspluatācijas noteikumu prasībām.

 5.3. Garantijas laikā Iznomātājs apņemas bez maksas veikt bojātās Iekārtas remontu vai nomaiņu 5 (piecu) darba dienu laikā pēc Nomnieka elektroniska izsaukuma saņemšanas brīža (e-pasta adrese: \_\_\_\_\_\_\_\_\_\_\_\_\_\_\_\_\_). Ja objektīvu iemeslu dēļ noteiktajā termiņā nav iespējams veikt garantijas remontu vai Iekārtas nomaiņu, Puses var vienoties par citu termiņu.

**6. Nomnieka tiesības, pienākumi un atbildība**

 6.1. Nomnieks ir tiesīgs Līguma darbības laikā netraucēti lietot Iekārtu.

 6.2. Nomnieks ir tiesīgs pieprasīt, lai Iznomātājs Pušu saskaņotā laikā novērš defektus, kuri radušies vai atklājušies Iekārtas lietošanas procesā.

 6.3. Nomnieks nav tiesīgs bez iepriekšējas saskaņošanas ar Iznomātāju tālāk iznomāt Iekārtu un nodot lietošanas tiesības trešajām personām. Ja Nomnieks ir pārkāpis Līguma 6.3.punktā noteikto ierobežojumu, Iznomātājs ir tiesīgs nekavējoties izbeigt Līgumu. Šajā gadījumā Nomnieks pirms Līguma izbeigšanas apmaksā Iznomātājam visu nomas maksu par visu neizmantoto Iekārtas nomas laiku.

 6.4. Nomnieks ir tiesīgs pēc Līguma izpildes termiņa beigām izpirkt nomāto Iekārtu par Līguma pielikumā Nr.2 „Finanšu piedāvājums” norādīto izpirkuma maksu, noslēdzot par to atsevišķu līgumu.

 6.5. Nomniekam ir pienākums:

 6.5.1. lietot Iekārtu Līguma 1.5.punktā paredzētajam mērķim racionālā veidā un saskaņā ar Iekārtas lietošanas noteikumiem (lietošanas instrukciju) un Līguma noteikumiem;

 6.5.2. samaksāt nomas maksu Līgumā noteiktajā kārtībā;

 6.5.3. saskaņojot laiku 48 (četrdesmit astoņas) stundas iepriekš, nodrošināt Iznomātāja pilnvaroto personu piekļūšanu Iekārtai, lai pārbaudītu tās darba kārtību un veikt tehniskās apkopes un, ja nepieciešams, remonta darbus;

 6.5.4. veikt visas nepieciešamas darbības, lai novērstu Iekārtas nozagšanas, pazaudēšanas, sabojāšanas vai iznīcināšanas iespēju;

 6.5.5. nekavējoties informēt Iznomātāju, ja Nomnieka lietošanā nodotā Iekārta tiek nozagta, pazaudēta, sabojāta vai iznīcināta;

 6.5.6. informēt Iznomātāju par Iekārtas nodošanu atpakaļ ne mazāk kā 5 (piecas) darba dienas pirms Iekārtas nodošanas;

 6.5.7. Līguma izpildes termiņam beidzoties, nodot Iznomātājam Iekārtu atpakaļ tādā stāvoklī, kādā tā tikusi saņemta, neskaitot izmaiņas, kuras radušās dabiskajā Iekārtas nolietošanas procesā, vai izmantot Līguma 6.4.punktā paredzēto tiesību izpirkt Iekārtu par Līguma pielikumā Nr.2 „Finanšu piedāvājums” norādīto izpirkuma maksu, noslēdzot atsevišķu pirkuma līgumu ar Iznomātāju;

 6.6. Nomniekam ir jāapmaksā visi izdevumi un zaudējumi, kas saistīti ar defektu un bojājumu novēršanu, kas tiks konstatēti un atklāti nomas periodā uzrādot Iekārtu un / vai nododot to Iznomātājam, ja tie radušies Nomnieka vainas dēļ.

 6.7. Nomnieks neatbild par zaudējumiem, kuri cēlušies nepārvaramas varas apstākļu rezultātā.

**7. Iznomātāja tiesības, pienākumi un atbildība**

7.1. Iznomātājs ir tiesīgs:

7.1.1. saņemt nomas maksu un citas ar Līgumu saistītas apmaksas;

7.1.2. pieprasīt Līguma izbeigšanu un Iekārtas nodošanu atpakaļ, ja Iekārta netiek lietota Līguma 1.5.punktā noteiktajām mērķim, paredzētā un racionālā veidā saskaņā ar Iekārtas lietošanas noteikumiem un / vai Līguma noteikumiem.

7.2. Iznomātājs ir tiesīgs ierasties Nomnieka telpās, lai pārbaudītu Iekārtas esamību darba kārtībā, par to brīdinot Nomnieku ne mazāk kā 48 (četrdesmit astoņas) stundas pirms ierašanās.

7.3. Iznomātājam ir pienākums:

7.3.1. nodot Nomniekam Iekārtu labā, lietošanai derīgā tehniskā stāvoklī, atbilstoši ražotāja noteiktajiem kvalitātes standartiem un Latvijas Republikas spēkā esošajiem normatīvajiem aktiem;

7.3.2. nodrošināt Nomnieka apmācību darbam ar Iekārtu;

7.3.3. nodrošināt, lai Iekārta tiktu pareizi uzstādīta un noregulēta, ievērojot Nomnieka vajadzības un radot maksimālās iespējas izmantot Iekārtu tās lietošanai paredzētajam mērķim;

7.3.4. netraucēt Nomniekam lietot Iekārtu, ja tā tiek ekspluatēta atbilstoši vispārpieņemtām normām, Iekārtas lietošanas noteikumiem un Līguma nosacījumiem;

7.3.5. pēc Nomnieka pieprasījuma, Pušu saskaņotajā laikā pārbaudīt Iekārtas tehnisko stāvokli un darba drošumu;

7.3.6. veikt ražotāja noteiktos regulāros Iekārtas apkopes pasākumus, saskaņojot Iekārtas apkopes laiku ar Nomnieku;

7.3.7. Līguma izpildes termiņam beidzoties, pieņemt Iekārtu no Nomnieka atpakaļ, pārbaudot tās stāvoklī, vai Nomniekam izmantojot Līguma 6.4.punktā paredzēto tiesību izpirkt Iekārtu, pārdot to par Līguma pielikumā Nr.2 „Finanšu piedāvājums” norādīto izpirkuma maksu, noslēdzot ar Nomnieku atsevišķu pirkuma līgumu.

7.4. Par Līguma 2.2.punktā noteiktā Iekārtas piegādes un uzstādīšanas termiņa kavējumu Iznomātājam jāmaksā līgumsods 0,1% (vienas desmitdaļas no procenta) apmērā no Līguma 3.1.punktā noteiktas Līguma cenas par katru nokavēto dienu. Līgumsoda samaksa neatbrīvo Iznomātāju no Līguma saistību izpildes pienākuma.

7.5. Iznomātājs nenes atbildību par sekām, kas radušās, Nomniekam izmantojot Iekārtu neatbilstoši Iekārtas lietošanas noteikumiem.

7.6. Iznomātājs nenes atbildību par zaudējumiem, kuri cēlušies nepārvaramas varas apstākļu rezultātā.

**8. Līguma spēkā esamība**

8.1. Līgums stājās spēkā ar abpusējas parakstīšanas brīdi un ir spēkā līdz Pušu saistību pilnīgai izpildei.

8.2. Pēc Līguma izpildes termiņa beigām Iekārta tiek nodota Iznomātājam atbilstoši Līguma nosacījumiem, vai Nomniekam izmantojot tiesību izpirkt Iekārtu, starp Pusēm tiek noslēgts atsevišķs pirkuma līgums, saskaņā ar kuru Iekārta pāriet Nomnieka īpašumā.

8.3. Līgumu var izbeigt pēc Iznomātāja iniciatīvas un bez Nomnieka piekrišanas, ja Iekārta tiek nodota lietošanā trešajām personām.

8.4. Līguma darbība izbeidzas:

8.4.1. pamatojoties uz Līguma 8.3.punktu, 30 (trīsdesmit) dienu laikā pēc Iznomātāja rakstiska brīdinājuma nosūtīšanas vai nodošanas Nomniekam;

8.4.2. iestājoties Līguma 2.3.punktā noteiktajam termiņam.

8.5. Līgumam izbeidzoties, Nomnieks nodod Iznomātājam Iekārtu ar pieņemšanas – nodošanas aktu Nomnieka norādītajā adresē, Iznomātājs apņemas pieņemt Iekārtu un parakstīt pieņemšanas – nodošanas aktu 2 (divu) darba dienu laikā, skaitot no attiecīga paziņojuma saņemšanas dienas, pretējā gadījumā Iekārta ir uzskatāma par nodotu Iznomātājam 5.(piektajā) darba dienā no paziņojuma nosūtīšanas, un Iznomātājs uzņemas pilnu atbildību par Iekārtas saglabāšanu.

8.6. Ja Nomnieks Iekārtu nenodod Līgumā noteiktajos gadījumos un kārtībā, tas maksā Iznomātājam līgumsodu 0,1% (vienas desmitdaļas procenta) apmērā no Iekārtas vērtības par katru dienu līdz Iekārtas nodošanai Iznomātājam.

8.7. Par Līgumā 6.4.punktā paredzētās tiesības izmantošanu Nomnieks rakstiski paziņo Iznomātājam vismaz 5 (piecas) darba dienas pirms Līguma darbības izbeigšanas saskaņā ar Līguma 8.4.2.apakšpunktu. Nākamo 5 (piecu) darba dienu laikā Puses noslēdz pirkuma līgumu.

8.8. Ja Iznomātājs nenoslēdz pirkuma līgumu ar Nomnieku Līguma 8.7.punktā noteiktajā termiņā, tas maksā Nomniekam līgumsodu 0,1% (vienas desmitdaļas procenta) apmērā no Iekārtas vērtības par katru dienu līdz pirkuma līguma noslēgšanai.

**9. Citi noteikumi**

9.1. Iekārtas pieņemšana – nodošana tiek veikta Līguma 2.2.punktā noteiktajā termiņā Nomnieka norādītajā adresē atbilstoši Līguma nosacījumiem. Iekārta tiek nodota ar pieņemšanas – nodošanas aktu.

9.2. Pieņemšanas – nodošanas akta parakstīšanas brīdī Nomnieks apliecina, ka ir iepazinies ar Iekārtas lietošanas noteikumiem (lietošanas instrukciju) un tie viņam ir saprotami. Nomnieks apliecina arī, ka Iekārtu saņēmis darba kārtībā.

9.3. Iznomātājs par pilnvaroto pārstāvi Līguma darbības laikā nozīmē <*pārstāvja amats, vārds, uzvārds*>, tālrunis <*tālruņa numurs*>, e-pasts: <*e-pasta adrese*>.

9.4. Nomnieks par pilnvaroto pārstāvi Līguma darbības laikā nozīmē <*pārstāvja amats, vārds, uzvārds*>, tālrunis <*tālruņa numurs*>, e-pasts: <*e-pasta adrese*>.

9.5. Pilnvarotie pārstāvji, veicot savstarpējo saziņu, izmanto Līguma 9.3. un 9.4.punktā minētos tālruņu numurus un / vai e-pasta adreses. Pilnvarotajiem pārstāvjiem nav tiesību veikt grozījumus vai papildinājumus Līgumā vai tā pielikumos.

9.6. Pilnvarotie pārstāvji ir tiesīgi:

9.6.1. parakstīt Iekārtas pieņemšanas – nodošanas aktu;

9.6.2. sastādīt un parakstīt defektu aktus;

9.6.3. savlaicīgi un nekavējoties informēt par tehniskām problēmām, kā arī risināt citus, ar Iekārtas lietošanu saistītus jautājumus.

9.7. Visi no Līguma izrietošie paziņojumi, lūgumi, pieprasījumi un cita veida informācija ir noformējama rakstveida latviešu valodā un nododama adresātam (otrai Pusei) pret parakstu vai nosūtama pa pastu uz Līgumā norādītajām adresēm. Visa Līgumā paredzētā korespondence (paziņojumi, lūgumi, pieprasījumi u.c. informācija) ir uzskatāma par saņemtu (izsniegtu) dienā, kad otra Puse ir parakstījusies uz iesniegtā dokumenta vai 7.(septītajā) dienā pēc Latvijas pasta zīmogā norādītā datuma par ierakstītas vēstules nosūtīšanu.

9.8. Ar nepārvaramas varas apstākļiem Līguma ietvaros ir saprotamas dabas katastrofas, karš un citi apstākļi, kurus Pusēm nav iespējams kontrolēt.

9.9. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos stājas spēkā tikai tad, kad tās tiek noformētas rakstiski un tās paraksta abas Puses.

9.10. Mainot nosaukumu, adresi, citus rekvizītus, vai pilnvarotos pārstāvjus, katra Puse apņemas 7 (septiņu) darba dienu laikā paziņot otrai Pusei par izmaiņām.

9.11. Savstarpējās Pušu attiecības, kas netiek paredzētas Līgumā, ir regulējamas saskaņā ar Latvijas Republikā spēkā esošajiem normatīvajiem aktiem.

9.12. Strīdi starp Pusēm, kuri radušies sakarā ar Līguma izpildi, ir atrisināmi savstarpēju sarunu ceļā. Ja Puses 14 (četrpadsmit) dienu laikā nespēs vienoties, strīds risināms tiesā Latvijas Republikas spēkā esošajos normatīvajos aktos noteiktajā kārtībā.

9.13. Līgums sastādīts latviešu valodā uz \_\_\_\_\_\_ (<*lapu skaits vārdiem*>) lapām 2 (divos) identiskos eksemplāros, pa vienam eksemplāram katrai Pusei.

9.14. Līgumam ir 2 (divi) pielikumi uz 2 (divām) lapām – Līguma neatņemamas sastāvdaļas:

9.14.1. Līguma pielikums Nr.1 „Tehniskā specifikācija – Tehniskais piedāvājums” uz vienas lapas;

9.14.2. Līguma pielikums Nr.2 „Finanšu piedāvājums” uz vienas lapas.

**10. Pušu rekvizīti un paraksti**

|  |  |
| --- | --- |
| NOMNIEKS | IZNOMĀTĀJS |
| **Rēzeknes novada pašvaldība** | <***juridiskās personas*** ***nosaukums***> |
| reģ.Nr.90009112679 | reģ.Nr.<*reģistrācijas numurs*> |
| Atbrīvošanas alejā 95A, Rēzekne, LV-4601 | <*juridiskā adrese*> |
| tālr.<*tālruņa numurs*> | tālr.<*tālruņa numurs*> |
| fakss: <*faksa numurs*> | fakss: <*faksa numurs*> |
| e-pasts: <*e-pasta adrese*> | e-pasts: <*e-pasta adrese*> |
| banka: <*bankas nosaukums*> | banka: <*bankas nosaukums*> |
| kods: <*bankas kods*> | kods: <*bankas kods*> |
| konts: <*konta numurs*> | konts: <*konta numurs*> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| M.Švarcs | <*paraksta atšifrējums*> |